नई दिल्ली| केंद्रीय गृहमंत्री राजनाथ सिंह ने जम्मू एवं कश्मीर में मौजूदा अशांत स्थिति के मद्देनजर रविवार को अपना अमेरिका और रूस का दौरा स्थगित कर दिया। उन्होंने आज सुबह उरी में आतंकवादी हमले के बाद अधिकारियों से राज्य में स्थिति पर करीबी नजर बनाए रखने के निर्देश दिए। राजनाथ ने सिलसिलेवार ट्वीट कर कहा कि मैंने उरी में आतंकवादी हमले के मद्देनजर जम्मू एवं कश्मीर की मौजूदा स्थिति को देखते हुए अपना रूस और अमेरिका दौरा स्थगित कर दिया है साथ ही आतंकी हमले से उत्पन्न स्थिति का जायजा लेने के लिए आपात बैठक बुलाई है।